Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1740

4. táblázat Tétel (szállítmány) tömege (kg) Elemi minták száma Rétegenként* 1 500—3 000 3 001—10 000 10 000 felett * Az elemi minták mintavételi helyeit egymás alatt, a szállítmány 3 rétege (felső, középső és alsó) között, számban egyenletesen kell elosztani. 3.3.4. Vasúti kocsiban, egyéb szállító járműben, konténerben — az egy tételt tartalmazó szállítmányoknál — a csomagolási egységeket a 3. és a 4. táblázatban meghatározott számban kell venni. 3.3.5. Vetőburgonya-tételekből a 4. táblázatban meghatározott elemi minták számának kétszeresét kell venni. 3.3.6. Az elemi minta mennyisége az ömlesztett tételeknél a mintavételre kiválasztott helyekről, illetve a zsákolt tételeknél a mintavételre kiemelt zsákból 2—3 kg. 3.3.7. A helyszíni vizsgálati minta az elemi minták homogenizálásával képzett teljes alapmintával azonos, melynek minimálisan 200 db gumót kell tartalmaznia. 3.3.8. A laboratóriumi minta mennyisége 5 kg, minimum 50 gumó. 3.4. Talajminta vétele laboratóriumi vizsgálatra 3.4.1. A mintavétel tételenként az áru 5%-ának lerázásával, valamint a földnek a szállítóeszköz vagy a tárlóhely padozatáról való összegyűjtésével történik. 3.4.2. A zsákolt szállítmányból alapminta vételére kiemelt zsákokat fóliára kell helyezni és 2—3 alkalommal 25—30 cm magasságból a fóliára ráejteni. 3.4.3. Az ömlesztve szállított burgonyáról a talajminta vétele a szállítóeszköz aljára hullott föld összesöprésével, vagy pneumatikus mintavevővel végzett összegyűjtésével, exportra történő feladáskor — előzetes növényegészség- 2001/6. szám ügyi vizsgálat alkalmával — a tárlóhely padozatára hullott föld összesöprésével történik. 3.4.4. Az ömlesztve szállított burgonya elemi mintáit füles, öntött műanyagból készült kosárban, fólia felett 15—20 alkalommal kell megrázni. 3.4.5. A tételenként összegyűlt földminta laboratóriumi minta mennyisége 1 kg, de legalább 250 gramm. Olyan esetekben, amikor minimálisan 250 g talaj nem gyűjthető össze, az alapmintát képező burgonyáról mosással kell eltávolítani a felületi szennyeződéseket. Ez esetben a vizes szuszpenzió képezi a laboratóriumi mintát. 3.4.6. A talajminta összegyűjtésére a Központi Szolgálat egyes esetekben egyéb mintavételi készülékkel történő mintavételt is elrendelhet. 3.5. Nyers gyümölcs, nyers zöldség, fűszer- és gyógynövény mintázása 3.5.1. Valamennyi szállítmányt és a szállítmányon belül minden tételt külön kell mintázni. A kivitelre kerülő termékek mintázása az előzetes növényegészségügyi vizsgálat alkalmával is elvégezhető. 3.5.2. A magnál és az őrleménynél a mintavételi eszközök használatára a 3.1.4. pont előírásai vonatkoznak. Az egyéb termékek mintázása kézi válogatással történik. 3.5.3. Az elemi minták számát a szállítás módjától (csomagolva, ömlesztve) függően a 7., illetve a 8. táblázat tartalmazza. 3.5.4. Vasúti kocsiban, egyéb szállító járműben, konténerben — az egy tételt tartalmazó szállítmányoknál — a csomagolási egységeket a 7., illetve a 8. táblázat által meghatározott számban kell mintázni. 3.5.5. Az elemi minta mennyisége:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes